LidanRubinov/Halacha-QA huggingface dataset:
שאלה: דחוף! משבר!: הרב, אבי כהן ואימי חזרה בתשובה לפני הנישואין. אני חוששת כי אימי היתה עם גוי לפני שהורי התחתנו. כששאלתי אותה על כך לא קיבלתי תשובה חד משמעית. תוכן התגובה וסגנון התגובה רק הגבירו את החשש שלי. מה עלי לעשות?? אני קרועה. אם הדבר נכון זה עלול להרוג את אבי (פשוטו כמשמעו) ואחי, ולגרום להרס למשפחה כולה- המצומצמת ומורחבת. לא שיתפתי אף אחד בחשש שלי, מכיוון שאני יודעת את חומרת ההשלכות והמשבר שיהיה אפילו רק בגלל העלאת הנושא. אני לא יכולה לשאול את אימי ולצפות לתגובה אמיתית. ברור כי לפני נישואי כהן בודקים ברבנות כי האישה כשרה לנישואין. עד כמה מבררים? והאם אפשר לסמוך על הבירור שנעשה כשהורי נישאו? אני במצוקה אמיתית, אנא, מה עלי לעשות??
תשובה: זו שאלה מורכבת מדי לבירור באינטרנט. תפני אל רב קהילה שלכם או לרב אחר שאת מכירה כדי שישמע ממך ויחליט כיצד לפעול. בינתיים אל תנסי לברר את האמת מאמא שלך ולא מאף אחד אחר מפני שאת עלולה לגרום נזק רגשי או הלכתי.
שאלה: שמירת קדושת שביעית בעבודה: אנו מקבלים בעבודה ארוחת צהריים מקיטרינג כולל סלטים. מה לעשות עם הסלטים שנשארו ולא נאכלו - האם נצטרך כעובדים שומרי מצוות להחזיק גם בעבודה פח "קדושת שביעית" ולאסוף בסוף ארוחת הצהריים את השאריות?
תשובה: לך עליך להתקשר למשגיח הכשרות של הקיטרינג ולשאול אותו. הוא צריך לדעת מה מקור הירקות לסלטים שאתם מקבלים ולפי זה ניתן לענות על שאלתך שנה טובה ומרוממת דוד לוי 098987548
שאלה: תפילין: יש לי תפילין מהבר מצווה והם תפילין לא מהודרות(תפילין זולות שנקנו ב800 שקל) אני רוצה לקנות תפילין חדשות ומהודרות לכן יש לי כמה שאלות 1(מה ההבדל אם אני יקנה תפילין מהודרות או פשוטות 2(האם רצעות התפילין צריכים להיות שחורות משני הצדדים 3(מהיכן מומלץ לקנות תפילין 4על מה להקפיד ברכישת תפילין ב אריאל
תשובה: לך אינני יודע אם התפילין שלך מהודרות או לא. 1. אם אתה קונה זוג נוסף רצוי שיהיה מהודר (ולא צריך להגזים גם בכך) 2. רצועות התפילין חייבות להיות שחורות מצד אחד. (בשני צדדים יש הרואים בכך הידור ויש הרואים בכך חסרון) 3. לילדי ולבני קהילתי קניתי בתפילין בין אל בישוב בית אל וב עוטר ישראל  ברח כנפי נשרים בירושלים. את המקומות האחרים אינני מכיר 4. להקפיד על עור אחד בהמה גסה (אני חושב שהיום כולם עושים כך). אני ממליץ על מקום בו יש מכונות מתאימות כדי לרבע את התפילין במדויק. אני רואה חשיבות מאד גדולה שתהיה שותף בהכנסת הפרשיות לתוך התפילין שלך. תקבע איתם זמן ואחרי שתגיהה את הפרשיות בעצמך, בנוסף להגהה שלהם, תכניס אותם בעצמך לבתי התפילין (בפיקוח שלהם) - כך תדע לאורך ימים מה יש ומה בדיוק כתוב בתפילין שלך. ובהצלחה שנה טובה דוד לוי 098987548
שאלה: ראש השנה: היי שבוע טוב ושנה טובה יש לי שתי שאלות שאני מאוד אשמח אם תענה לי : 1.שמתי לב שבראש השנה לא אומרים הלל,הרי זה בראש חודש ובטח שבראש השנה שזה ראשי חודשים,אז למה לא אומרים הלל בראש השנה?! 2.מה המקור של התשליך שתמיד עושים?!
תשובה: לך 1. חכמים קבעו שלא ראוי לומר  הלל  בראש השנה בשעה שספרי חיים ומתים פתוחים. זה הזמן לכובד ראש ולא לשירת הלל (אם הוא לא נאמר בשירה הרי זה חסרון משמעותי) גם אכילה ושתיה ולבישת בגדים בראש השנה צריכה להיות באיפוק מאימת הדין. כל עניני ראש חודש נדחים בראש השנה. אפילו הקרבן מוזכר בתפילת מוסף רק ברמז. הקב"ה קרא לראש השנה  כסה ליום חגנו  ומכאן למדו שעניני ראש חודש למרות שהם קיימים הם  מכוסים. 2. עיין בספרי מנהגים. העיקר כוונת הלב והתפילות הנאמרות בהזדמנות זו שנה טובה ומרוממת דוד לוי 098987548
שאלה: שמיטה: ושנה טובה הרב רציתי לשאול אם אני לוקח ענף של נענע ממקום ציבורי האם מוצר לי לשתול אותו בתוך הבית?האם משנה בתוך עציץ מנוקב או לא?
תשובה: לך שמיטה אין לשתול שום דבר בשום מקום עד סוף שנת תשע"ה תוכל לשתול נענע ב ג תשרי תשע"ו ולא לפני כן. חשש גזל לגבי לקיחה ממקום ציבורי - עליך לשאול את בעלי המקום. שנה טובה ומרוממת דוד לוי 098987548
שאלה: שמיטה: שנה טובה הרב האם מותר לי לקחת ענף של נענע משטח ציבורי ולשתול אותו בבית מתחת לגג?האם זה משנה עציץ נקוב או לא?
תשובה: להלן הלכות גידול על מצע מנותק
שאלה: לחיים טובים: למה אומרים בתפילה לחיים טובים הרי כל מה שה עושה הוא טוב?
תשובה: לשואל היקר שאלה חשובה ביותר! אכן כל מה שה  עושה הכל לטובה. אנו מתפללים שאנו נצליח לקלוט זאת ונהיה במדריגה של "חיים" הסתכלות שה  נמצא בכל מקום גם אם למשל לא הצלחתי במבחן, וגם אם אני נמצא כרגע באתגר או בקושי אני מתפלל שאצליח לראות הכל באור החיובי באור של חיים טובים! שנזכה! חנן. hananb1081 gmail.com
שאלה: שנה שנייה: הרב, שאלה שמעסיקה אותי זמן רב, סיימתי שנה שירות לאומי בפנימיה של ילדים בסיכון. זוהי הייתה שנה מדהימה,מאתגרת ומספקת. כעת אני עושה שירות לאומי בגן חינוך מיוחד, אני מרגישה שאין בי את הכוחות לשנה שנייה. מן תחושה שמיצתי את השירות,ופחד להתאכזב משירות שלא יהיה לי טוב לאחר שנה שהייתה לי ב"ה מעולה. כמו כן,אני רוצה להתחיל את הלימודים האקדמיים שנה הבאה מכיוון שהוריי במצב כלכלי לא טוב ולכן הם רוצים שאתחיל לימודים כדי שזה יעזור לי לעתיד. ההתלבטות היא האם לקחת שנה לעצמי- פסיכומטרי,עבודה,מדרשה והתנדבות, או שאעשה שנה שנייה,אולי גם כדאי בגלל ההטבות?
תשובה: לפי דעתי מי שמאמינה בחובה לפעול למען העם והארץ כל החיים, יכולה להסתפק בשנת שירות אחת (ואפילו לוותר על השנה האחת אם יש צורך אמתי). בידיעה שממילא תמשיך לתרום למען העם והארץ עוד שנים רבות, כל ימי חייה. נ.ב. כשחושבים על שירות לא מחשבים הטבות. מי שחושבת על ההטבות מתייחסת לשירות כמו שנת עבודה ומחמיצה את כל הרעיון היפה והנכון.
שאלה: כשרות OU ביין: קיבלתי לחג מממכר יין בכשרות OU של חברת דון חוילו מצ ילה האם הכשרות הזאת מספקת? אני אחד שמקפיד כל כשרות מהדרין. ליד הכשרות של ה-OU רשום תורה ומצוות (אף פעם לא שמתי לב לזה בOU)
תשובה: באופן כללי הכשר זה הוא כשרות ברמה רגילה. לגבי הכיתוב שציינת- גם אנו איננו מכירים זאת.
שאלה: כיבוד הורים: לכל הרבנים המכובדים, אני בת 32 בע"ה בינואר מתחנת, אבא של איש עסקים והמשפט "כסף מעוור עיני חכם" מסביר אותו בתקופה האחרונה, אבא שלי כבעל המאה חושב תמיד שהוא בעל הדעה ואינו מוכן לשמוע או לקבל שום עצה דעה שנוגדת את מה שהוא החליט, הוא מזלזל בנו (ילדיו) ונוהג לצעוק ולהלבין אותי בפניי בעלי לעתיד, הוא אבא מאוד שלטן שמנסה גם לשלוט על הבעל לעתיד שלי, הוא אינו מוכן לקבל את העובדה שאני כבר אישה ולא ילדה ושגם לי מגיע כבוד מינימלי, הוא מנסה להשתלט ולהחליט על כל החתונה שלי,ישנם דברים שהוא דורש שיהיה כמו חינה שאני ובן זוגי החלטנו שחינה ומקווה נוכל לעשות ביחד רק נשים ואבא שלי לא מוכן ודורש שיהיה בנפרד,זה רק דוגמא אחת והדבר גורם למחלקות עם בן זוגי כי אני נוטה לרצות את אבי, השבוע הייתה לי מריבה מאוד גדולה עם אבי שגירש אותי מהבית וצייין שבעלי לעתיד לא ידרוך בביתו והוא לא יגיע לחתונה, זאת בעקבות שאבי דורש שכמה כסף שהוא שם בחתונה גם הצד של בעלי ישים אבל מאחר ואבי הוא בעל עסקים ויש לו כסף ניסיתי להסביר שכל צד ישים כמה שהוא יכול כי מה שיש לו אין להורים של בעלי לעתיד, השיחה התלקחה ואבי צעק עלייי דיבר ליי לא יפה צעק עליי לסתום את הפה ולשתוק,אמרתי לו שהוא לא מכבד אותי שהוא מדבר ככה,והוא צעק שאני צריכה לעשות מה שהוא עושה ולכבד כל מילה שלו,בשורה התחתונה הוא גירש אותי מהבית ואמר שלא יבוא לחתונה שלי. אבא שלי באופיו בן אדם מאוד קשה ופרמיטיבי שגם אימי ואחיי סובלים מהתייחסות שלו. אחרי שיצאתי מהבית כי גורשתי,יש לי מועקה על כל המצב ואני לא מצליחה להבין איך אפשר להסתדר עם אבי, הוא האדם היחיד בחיים שלי שפוגע בי בזדון ואינו מכבד אותי ועם זאת דורש שאני בכל זאת יכבד אותו, מגיל מאוד קטן שתמיד פעלנו לפי החלטותיו של אבי הן בעניין זוגיות והן בעניין לימודים ותעסוקה בחיים תמיד כיבדנו למרות שהדרך של אבי הייתה לפעמים בדרך של צעקות קללות ואיומים לאלימות מצידו. מה עליי לעשות???? כיצד אקיים את מצוות כיבוד הורים כשאבי מתנהג ככה?? אימי גם סובלת מהתייחסות לא יפה מצידו. אציין שאבי נמצא לפעמים בחו"ל בעסקים וכשהוא שמה הבית מתמלא שמחה ואחווה וכולם רגועים ונינוחים וכשהוא מגיע לארץ כל הבית במתח ומתחילה אווירה לא נעימה ומעיקה. אנא עצתכם בעניין. בכבוד רב
תשובה: קודם כל שיהיה בשעה טובה. את לא חייבת לשמוע בקול אביך בנושא החתונה, וכמו כן אם הוא פוגע בך עלייך להשתדל להתרחק ממנו עד כמה שאפשר, לענות לו תמיד בנימוס בלי לצעוק ולהתלהם אף שהוא כן מתלהם וצועק. יתכן מאוד שהחתונה שלך תהיה נקודת תפנית במשפחה ועדיף שבאמת לא יבוא, אולי זה יגרום לו לחשבון נפש. מבחינה הלכתית מרגע שנישאת את חייבת קודם כל בכבוד בעלך כלומר בניית הבית שלכם הקשר עם אישך הוא העיקר. (אינך פטורה מכיבוד הורים אלא אם כן בעלך מונע ממך ואני מקווה שלא יעשה זאת.) שיהיה במזל טוב וכמה שיותר רגוע.
שאלה: שם לילד ע"ש נפטר בגיל צעיר: הרב, רציתי לברר האם מותר לקרוא ע"ש אב שנפטר צעיר (פחות מ 60) כשם שני (יוסף. ושם ראשון ינון) או שעדיף לשנות מעט מהשם (למשל ל-אביאסף- גם כשם שני)? בהנחה ומשתמשים בשני השמות. והאם מותר לקרוא לבת ע"ש האב עם אותיות המילה "אבי" (למשל שם שני- אביטל) או שלא רצוי לקרוא לבת ע"ש גבר? ואיזה שם טוב יותר לבת- מור או מעין?
תשובה: לך אין בעיה לקרוא על שם הסבא שנפטר בגיל כזה גם לא שם ראשון ויחידי. מי שנפטר בצעירותו - קוראים בשמו ומוסיפים לו שם אחר. אין בעיה לקרוא לבת על שם סבא שלה. כמובן שבמקרה כזה משנים זאת לשם של בנות. תמיד יותר טוב לקרוא על שמות אמותינו מהתנ"ך או אמותינו מהמשפחה גמר חתימה טובה דוד לוי
שאלה: סעודה מפסקת: יש בכוונתי לנצל את הימים מצום גדליה ליום כיפור לצום. רק עם מים בימים שמותר וזאת מטעמי בריאות. האם קיימת חובה לאכול ארוחה מפסקת לפני יום כיפור??
תשובה: לך חל איסור לצום ויש חובה להרבות באכילה (עד כפול מיום רגיל) בכל ט בתשרי. לכתחילה - מיום חמישי בשקיעה ועד כניסת יום כיפור. חובת האכילה בערב יום כיפור דוחה כל צום שאדם רוצה להנהיג על עצמו. גמר חתימה טובה דוד לוי 098987548
שאלה: יום כיפור- יום הולדת: הרב. התאריך העברי שלי זה יום כיפור, מה זה אומר לגבי? תמיד אומרים זה תאריך מיוחד, אני מבינה אבל מה זה אומר לגבי? מה זה מסמל אצלי שאני נולדתי ביום כיפור?
תשובה: ב"ה, תנצלי את הסימן הזה להיות תמיד בתשובה ובשמחה. דני ארגמן
שאלה: בקשת סליחה במסרון: שאלתי את הרב לפני כמה שנים האם מותר לבקש סליחה ב-SMS והרב ענה לי "אני חושב שבקשת סליחה צריכה להיות ביחידות ופנים אל פנים ובאופן המאפשר לצד השני לומר אם הוא סולח וכד." רציתי לשאול את הרב אם אוכל לקבל היתר אם זה מקרים שמביכים אתי מאד אז לכתוב ב-SMS וגם לחכות לתשובה האם הסליחה שלי התקבלה?
תשובה: לך 1. אין כזה  היתר של רב. הרב לא ממציא שום דבר ולא יכול להתיר את האסור. 2. בקשת סליחה צריכה לכלול את אי הנעימות שבבקשה ובעיקר את האפשרות הנוחה למבקש לומר שאינו מוחל. אם אין לו אפשרות כזו - יש לשער שגם אמירה מפורשת שלו שהוא מוחל אינה מועילה. כל מי שמבקש מחילה בפרהסיה או בלחץ זמן או במקום בו הנפגע לא מרגיש בנוח לומר שאינו מוחל הרי שבמקרים רבים הוא גורם לנפגע לאי נוחות ואולי גם לשקר ולומר שהוא מוחל ובמציאות זה לא נכון מצב זה עלול להשאיר אותך במצב בכך שהנפגע לא מחל והפוגע חושב שהוא מוחל ולכן אינו ממשיך לפייסו. גמר חתימה טובה דוד לוי 098987548
שאלה: מעשר נבטי קיטניות: האם יש לעשר נבטים של קיטניות שהונבטו בבית?.
תשובה: לא מעשרים מה שגדל בתוך הבית.
שאלה: צנתרום גוניור: בויטמינים צנטרום גוניור אין כשרות.הם בטעם פטל.האם הם כשרים?
תשובה: את כל תוספי המזון והויטמינים האלו ניתן להשיג עם הכשר למהדרין, וכך ראוי ונכון לנהוג לכתחילה. חשוב לדעת שלא ניתן להכריע לגבי רמת הכשרות של מוצר ע"פ הרכיבים הכתובים על האריזה.
שאלה: סיכה ביום כיפור: יש לי שיער מאוד מסובך (תלתלים) ואני צריכה לסדר אותו כמו כל יום רק שהבעיה היא ביום כיפור לבית הכנסת איך אני מסדרת אותו והרי אסור סיכה ביום כיפור האם בכל זאת מותר לשים מים או קרם שיער על השיער? כי זה עניין מסובך שאי אפשר לצאת כך מהבית.
תשובה: עדיף שתסדרי השיער בקליעתו כבר מערב יום כיפורים. כך נוהגות בנות רבות כדי להימנע מסירוק השיער בשבת. אם הדבר בלתי אפשרי, ניתן להרטיב במעט מים, אך להקפיד לא להרטיב הרבה את הידיים, ואת שורשי השיער. גמר חתימה טובה
שאלה: נפה: אימי קנתה נפה לקמח בחנות לא מוכרת, ברצוני לשאול האם יש דרך לבדוק האם היא צפופה כנדרש.
תשובה: תדפיס את זה ותשתמש ע"פ ההוראות גמר חתימה טובה
שאלה: תפילה וקשר עם הקב  ה: לפני קצת זמן חזרתי להתפלל אחרי שהרבה מאד זמן לא התפללתי (בעקבות סיפור הנערים). מצאתי את עצמי באמת בוכה ושופכת את הלב לפני בורא עולם, וזהו. פעם אחת, בתפילת מנחה, לבד. אחרי אותה פעם התפילה שלי חזרה להיות קרה. וזה כל כך כואב לי, חיכיתי הרבה זמן שזה יקרה והיה לי כל כך טוב ככה. ממש חיכיתי לזמן שיהיה אפשר להתפלל ערבית כבר. והתפללתי ערבית וזה לא בא. ולא הצלחתי, ולא ממש הרגשתי את אלוקים. זה חזר על עצמו בכל התפילות וגם בראש השנה. איך אני יכולה לחיות את התפילה שוב.?
תשובה: לשואלת היקרה עד מאוד! נדהמתי לקרא את השאלה, להצליח לרמת בכי בתפילה זו אכן מעלה גדולה!!! עוד יותר מדהים לראות את הרצון ואת הכאב -את גדולה! לגוף השאלה. אחד התפקידים המרכזיים של התפילה היא הקשר לקב"ה. עובדה נוספת כלפיי התפילה היא שהיא נקראת "עבודה שבלב" תפילה היא דבר שעלינו לתחזק, עלינו לעבוד עליו ולהתקדם בו. לעיתים אנו חווים התעלות, לעיתים אנו חווים שפל אך תמיד עלינו לעבוד ולבדוק אם אנו מתקדמים. חווית התעלות וזה דבר עצום!! תדעי שלא כולם זוכים. את הרגע הזה אנו רוצים לנצור-אבל עלינו לזכור! כי מרכז התפילה היא לא החוויה שנוצרת או לא אלא הקשר היומיומי עם הקב"ה, המקום בו אנו מבקשים בו אנו משתפים את הקב"ה וגם הופכים לשותפים בשינויים בעולם(ריפוי חולים, קיבוץ גלויות ועוד). כך שלמעשה אם אני מכוון בתפילה-חוויתי את התפילה, לעיתים זה לא ילווה בהתרגשות גדולה ולעיתים אפילו יסיחו את דעתי כל מינידברים ועצם ההשתדלות שלי להיות מרוכז בתפילה היא הייתה ההתדקמות שלי באותה תפילה. אז אם נחזור לשאלתך אתן מספר טיפים ואח"כ נסכם הכל. הדבר הבסיסי ביותר הוא הבנת המילים הבנת הקטעים-הספר של הרב דוד חי הכהן "במעמד השחר" הוא מצויין והוא פשוט והוא מבהיר מה המטרה של כל חלק בתפילה. דבר נוסף הוא להתכווין בקטעים מסוימים כל פעם למשל להחליט היום אני מתכוונת אך ורק ב"חונן הדעת" עוד נקודה היא לחשוב על משהו שאני לא משלים איתו שקרה, איזה כאב לדוג  אסון לא עלינו שעל זה מכוונים למשל ב"גאל ישראל" או חולה ב"רפאינו" וממש להכניס ולבקש בתפילה.(וכן דבר טוב ולהודות עליו בסוף מודים) ככלל-ככל שנשקיע כך יותר נהיה מחוברים בצורה יציבה לתפילה, בצורה תשתיתית. המתנות שאנו מקבלים מדי פעם בתפילה(התעלות גדולה, התרוממות) הן מתנות מצוינות שאמורות לתת לנו דחיפה להמשך ההתקדמות עם התפילה. כך שאשריך שזכית למתנה הגדולה הזו ובעז"ה עוד תזכי לרבות. כעת, צריך פשוט להתחיל לעבוד את העבודה המדהימה, עבודה שבלב. בהצלחה!! לכל עניין חנן hananb1081 gmail.com
שאלה: ערבות: רציתי לברר עניין בנושא שחרור מבית כלא. יש לנו חבר משפחה שמצוי במאסר (על מעורבות באירוע של אלימות שהוא לא לקח בו חלק-נפל בחלקו מזל רע). השופט מוכן לשחררו למעצר בית (שוב, מפני שאינו קשור לאירוע ישירות). הבעיה היא שאין לו למי ללכת מלבדנו- הוריו נפטרו והוא רווק. מדובר באדם טוב שעזר לבעלי תמיד. הבעיה היא כפולה- קודם כל האם ישנה בעיה הלכתית שהוא יהיה בבית אחד איתי -אשה נשואה? שנית, האם בסירובי אני עוברת על משהו? או שמא אני מחוייבת לסייע לאדם שלא יישאר בכלא? חשוב לי להדגיש שלא ידוע לאיזו תקופה וזה מאוד בעייתי בעיניי עם כל הרצון הטוב. אשמח כן להתייחסות הלכתית כי בעלי ציין עניין של פדיון שבויים- האם ישנו קשר?
תשובה: הנושא מורכב מאוד - אציג לך את הצדדים השונים: מצד אחד בעניין פדיון שבויים - אדם שנידון למאסר על עבירה שעבר אין בכך פדיון שבויים. אבל מצד שני כאן לא מדובר במי שעבר עבירה, לכן אולי יש מקום לראות בכך פדיון שבויים. בעיה חמורה נוספת זה איסור ייחוד שלך אתו למשך ימים רבים בבית אחד (אם אין אחרים בבית) זה ודאי אסור, אמנם מצד אחד - אפשר להתיר אם בעלך עובד בעיר והוא יכול לבוא בכל רגע לביקור פתע בבית. אבל מצד שני אם הם מכירים ורגילים זה עם זה אסור להם להתייחד. בכל זאת - מדובר גם בחובה מסוימת שלכם שהרי לדבריך עזר תמיד לבעלך. מסקנה: צריך לסייע לו להשתחרר מהכלא. יחד עם מציאת פתרון יצירתי לאיסור ייחוד: אפשרות אחת להביא עוד מישהו ( שומר ) הביתה. אפשרות שניה - שאת תמצאי עבודה או תעסוקות אחרות מחוץ לבית. אפשר שלישית - לקבל הסכמה מבית המשפט שהוא ישהה חלק מהזמן סמוך לבית - ילמד בכולל או יעבוד במקום קרוב. אפשרות רביעית - בעלך יופיע בבית בשעות בלתי צפויות ויכנס ללא התראה. עייני בקובץ של הלכות ייחוד
שאלה: כללי: היי כבבוד הרב יש לי בעיה בעצם דילמה קשה מאוד ואני רוצה לשמוע את היתייעצותך : אני בחורה דתיה שלומדת בבית ספר חילוני (בנים בנות)וזה לא כל כך מפריע לי מה שכן מפריע לי שיש בבית ספר הזה ערבים ונוצרי אחד,ואני ממש לא יודעת מה לעשות כי הנוצרי איתי בשכבה וגם הערבי,וזה ממש דילמה. מה אני יכולה לעשות במקרה הזה כי אני לא רוצה לפגוע באף אחד מהם.?! תודנ רבה
תשובה: איני מבין מה הדילמה. הם בני אדם שנבראו בצלם תתיחסי אליהם כמו שהייתי רוצה שיתייחסו אלייך לו היית בגלות ולומדת בבית ספר של גויים. בהצלחה!
שאלה: כשרות: קיבלתי מתנה קופסאת פרלינים של שוקולד של חברת chateau de basel מבלגיה, לא מצאתי סימון של ou שמעיד על כשרות. האם זה כשר? האם יש סימון אחר לכשרות עבור מוצרים מבלגיה או צרפת? אם כן, מהו הסימון?
תשובה: לך אם אין סימן כשרות - מדוע לחשוב שזה כשר אולי יש שם יין נסך שאסור בהנאה (נפוץ מאד בממתקים מחו"ל). סביר שיש שם בישולי גויים ואולי גם מערכת הקיטור בה מכינים את החלב משותף לבשר אסור (מאד נפוץ במפעלים גדולים באירופה) גם כאשר יש כשרות בחו"ל ואישור הרבנות הראשית לישראל - אני לא קונה ממתקים מחו"ל. גמר חתימה טובה דוד לוי 098987548
שאלה: הורדת מים באסלה בשבת: אני רוצה לברר בנוגע להורדת המים באסלה בשבת האם יש איסור כזה ובמידה וכן מה ניתן לעשות. אני מכיר מכשיר מוריד את המיים אוטומטית ברגע שיוצאים מהשירותים האם זה הפתרון?
תשובה: לך באסלה רגילה אין שום בעיה. במכשיר שאתה מתאר יש בעיה בכלל להכנס לשירותים ככל הנראה אתה סוגר מעגל חשמלי בצאתך ובד"כ שירותים כאלו אסורים בשימוש בכלל בשבת. שנה טובה דוד לוי 098987548
שאלה: איך שבים??: לרב התחלתי לערוך את הוידוי המפורט לקראת יום כיפור, וככל שאני עובר מאות לאות, אני מבין שלא יספיקו לי לא עשרה ימים וגם לא מאה ימים (ככל הנראה) להצליח אפילו לתכנן איך עושים תשובה (כלומר, למצוא תחבולות כפי שכותב המסילת ישרים) על כל הרשימה הארוכה הזאת של העבירות בוידוי.מה עושים?? איך עומדים לפני הקב"ה ביום כיפור כשאני רואה שאפילו לא נגעתי בקצה הקצה של התשובה?
תשובה: אין לך דבר העומד בפני הרצון! הקב"ה רואה ויודע מחשבות. לכן, למעשה: בחר לעצמך פרט אחד, מדברים שהנך יודע שנכשלת בהם. עליו תחשוב, ובו תתקן את רצונך ביו"כ. יתר הפרטים, אמור בפיך, פשוט לקרוא, ולדעת שיגיע יום וגם אותם תתקן. שנה טובה! ברכה והצלחה! הרב אליקים לבנון www.yelm.co.il
שאלה: כיפור: דוד לוי רציתי לדעת עם יום כיפור נופל יום שישי עושים קידוש או לא? ועם כן אז עושים רגיל?
תשובה: לך אני מבין ששאלתך היא לגבי חולה בסכנת חיים שצריך לאכול ולשתות ביום כיפור. אקדים ואזכיר שמרבית החולים שאסור להם לצום - מספיק להם לשתות שתיה מזינה (מרק, מיצי פירות, מיץ ענבים וכד ) ואין להתיר לאכול למי שמספיקה לו שתיה. גם בשתיה לחולה כזה צריך לבדוק עם הרופא כמה ליטר עליו לשתות ביממה ולקבל הדרכה כיצד לשתות את אותה שתיה. לשאלתך - האוכל ביום כיפור - חכמים לא קבעו עבורו קידוש מיוחד והוא יוצא ידי חובה בתפילה ערבית (בבית או בבית הכנסת) באמירת ברכת "מקדש השבת וישראל ויום הכיפורים". לפיכך אסור לו לקדש את הקידוש של ליל שבת שכן אז הוא יעבור על איסור  ברכה לבטלה. הוא רשאי לומר פיוטים ( עליכם וכד ) ודברי תורה (אשת חיל) כפי רצונו. אם הוא נאלץ גם לאכול ארוחה ממש (ולא בכמויות קטנות)- עליו לומר  רצה והחליצנו  ו יעלה ויבוא  מי שחייב לשתות הרבה ברצף (לא שתיה לשיעורין) - רשאי לומר את נוסח הקידוש של הבוקר (אפשר גם בלילה). במקרה כזה יקדש על כוס מיץ ענבים וישתה רביעית נוספת במקום סעודה, שהרי אין קידוש אלא במקום סעודה. גמר חתימה טובה דוד לוי 098987548
שאלה: ייחורים בשמיטה: אני מפרנסת את משפחתי ע"י מכירת אומנות אישית המשלבת עציצי חרס קטנטנים עם סוקולנטים קקטוס ללא קוצים אני קונה את העציצונים במשתלה יהודית לכל דבר במרכז הארץ. העציצים נישתלים מייחורים בלבד ולא מזרעים ולא על האדמה,הכל נעשה במשתלה על גבי שולחנות ובתוך עציצי פלסטיק. רציתי לדעת כיצד עליי לנהוג בשנת שמיטה עם העציצים האלו. האם יש אישור הלכתי להמשיך למכור אותם בגלל שהם נשתלים על שולחן ומייחורים? אם לא,איזה פתרון הלכתי אוכל למצוא? ושנה טובה
תשובה: בעיקרון אין הבדל באיסור שתילה בשנת השמיטה, בין אם השתילה היא מזרעים, משתילים או מייחורים. אולם, אם הדבר נעשה באופן מנותק מהאדמה (על שולחנות או על גבי יריעות פלסטיק שאינן מחוררות), ובתוך בית או מבנה   אין איסור בשתילה. (ע  בספר קטיף שביעית עמ  106) לכן, עלייך לוודא במשתלה שאכן קיימים תנאים אלו. רצוי להעביר את העציצים לביתך וכן אחר כך לבתי הלקוחות כאשר העציצים מונחים על משטח המנתק בינם לבין הקרקע או כשהם עטופים בניילון. (שם עמ  320) ובהצלחה.
שאלה: ברכות ושאלות לשנה החדשה: ידידי ומוריי שנה מבורכת לכם ולמי שמפעיל את מאתר, שאלות לגבי שנת השמיטה ותאגיד המזון שופרסל. 1. האם ידוע לכם מי אחראי הכשרות ברשת ובאזור ירושלים בפרט? 2. האם ידוע לכם מה נתח היבוא חו"ל יבול נוכרי איסום שישית או הצפי לגביו לאור שנים שעברו? אילו פירות ויקרות לא יהיו או סביר שלא יהיו ובאילו זמנים של השנה? 3. האם ידוע לכם על תחליף לשופרסל? שכן אני מעוניין בשירות משלוחים כשם שהם מספקים אך גם כאמור לשמור כמה שניתן בקפידה על כשרות מהודרת לשנת השמיטה. אני מתגורר בגבעה הצרפתית ואשמח לכל איש או אנשי קשר המתעסקים בתחום ושיכול להיות להם ידוע על גורם שמספק משלוחים עם כשרות של שמיטה מהודרת, גם אם רק יהווה השלמה למשלוחי שופרסל. ברכות עליכם ותשובה מלאה לעמנו במהרה, דוד
תשובה: איננו עוסקים בשיווק. למעשה כדאי מאוד לברר בסניף בו אתה מזמין מה מצויין ע"ג התעודה. בקרוב נפרסם לוח עם זמנים, שבהם תדע כל ירק ופרי מתי יש לחשוש לשביעית. מומלץ לקרוא את המאמר בקישור המצ"ב
שאלה: נדרים: בשעת לחץ נדרתי נדר שאתרום סכום מסויים כל חודש למוסד תורני מסויים. אין ביכולתי לתרום את מלוא הסכום וברצוני לתרום חלק מהסכום בכל חודש מה עליי לעשות?
תשובה: צריך לעשות התרת נדרים.
שאלה: קוקה קולה: כבוד הרב האם ניתן לשתות את המותג קוקה קולה בחוץ לארץ? מה עם פנטה וספרייט? כמוכן האם ניתן לשתות בירה היינקן ללא סימון כשרות בחוץ לארץ? בברכת גמר חתימה טובה
תשובה: מצ"ב תשובות בנושא
שאלה: צום כיפור לאחר לידה: אני בשבוע 39 כמה ימים. התאריך המשוער שלי ללידה ראשונה בעז"ה הוא בשבת הקרובה, משמע יום כיפור. רציתי לדעת מס דברים: 1. אם אני יולדת השבוע, לפני הצום- מה הדין מבחינת הצום? 2. אם אני עדיין לא אלד במהלך הצום וארגיש לא טוב וכו - מה הדין מבחינת הצום? אודה לתשובה.
תשובה: א. ישנן הלכות מפורטות בשולחן ערוך לגבי צום השבוע. אם תלדי מיום חמישי ואילך - אסור לך לצום  אם קודם לכן - הדבר תלוי ביכולתך. ב. בשלב כזה של הריון - מאם תרגישי לא טוב לשתות כל מה שאת צריכה, אם מעט מעט ואם הרבה הרבה. ולידה משמחת מאוד
שאלה: צום יום כיפור: בשנים האחרונות כאשר הצום יוצא אני מרגישה ממש ממש לא טוב חולשה קשה כמעט על סף עילפון בחילות וכאבי ראש קשים. רציתי לדעת אם מותר לי לשתות מעט מים במהלך יום כיפור אני חוששת שאני מתייבשת בכיפור ואז כשהצום יוצא הגוף שלי מקבל את זה ממש ברע. אשמח לתשובה לפני כיפור שנה טובה
תשובה: ראשית, שתהיה לך שנה מבורכת וצום קל. האם את יכולה ללכת בדרך אחרת? לאמור: להתכונן לצום (להפחית קפה, לשתות הרבה, פירות, מזגן וכדו ), ולהתחיל לצום כמו כל אחד החייב והזכאי להיות כלול בצום הזה. והיה, אם חס ו תגיעי ל"סף עילפון" לשתות כמה שאת צריכה - אם מעט מעט, ואם הרבה הרבה? ושנה טובה
שאלה: פירוש מדויק לשם תהל: רציתי לדעת מה הפירוש המדויק של השם תהל? והאם יש קשר לתהילים? מראש
תשובה: לצערי אני לא יודע.
שאלה: פדיון בן -כהנים:, כוהנת שאם אתחתן עם ישראל אצטרף לפדות את הבן שלי? גמר חתימה טובה.
תשובה: בנה של בת כהן אינו נפדה.
שאלה: שמחת תורה-ילדים: לרב שרלו, רציתי לקנות לבני, בן השלוש, ספר תורה קטן לכבוד שמחת תורה. מדובר בספר תורה אמיתי המודפס על נייר כולל שם ה המפורש. השאלה מה דינו של הספר אם נופל לארץ? וגמר חתימה טובה
תשובה: אני מבין מהשאלה שאין מדובר בספר תורה הלכתי, הכתוב על קלף, כי אם בספר תורה שהודפס לשמחת הילדים. ספר תורה זה הוא כמו כל חומש. אם חס ו הוא נופל - יש לנשק אותו ולכבד אותו, אולם אין הלכות מיוחדות. וחג שמח
שאלה: מי שברך - אימוץ: הרב יש לי שאלה שלא מצאתי אליה תשובה עדיין אני מחפש נוסח של מי שברך לאימוץ ילד ה גם להורים וגם לסבא סבתא כי בכל זאת זה סוג של משימה שרותמים אליה את כל המשפחה שלא כמו לידה "רגילה" שיש זמן להתכונן לאימוץ יש פחות משבוע ב מראש אשמח לתשובה לפני יום כיפור כי השבוע זה קורה אצלינו כמו כן אבקש ששאלתי אם היא תופיע באתר מול כולם אבקש לפרסם ללא שם כי כרגע אנחנו לא רוצים שיתפרסם ושוב רוב תודות ושנה טובה ומתוקה
תשובה: ראשית, ברכות רבות ותפילת הדרך לקראת השינוי הגדול שאתם עוברים, ויהי רצון שיהיה זה בהצלחה גדולה מאוד. אני לא מכיר נוסח כזה, אולם איני רואה כל סיבה שלא לחבר כזו ברכה, בעצמכם, לאמור: מי שברך.הוא יברך את הילד. ואת ההורים המאמצים. ואת הסבא. והסבתא. וכדו, ובנוסח הזה תבורכו מן השמיים. וחתימה טובה
שאלה: שחיטת יונים: מסתובבות ברפת שליד ביתי יונים רבות שהן לא ברשות אף אחד. האם מותר לי לתפוס אותן ולהביא לשוחט ולאכול? (באישור בעל הרפת כמובן) (הבנתי שבח"ול אסור תרנגולי הודו מההפקר- אולי זה אותו הדין ליונה.)
תשובה: אם היונים באמת הפקר   אין מניעה לשחוט ולאכול.
שאלה: טיפול בשמיטה: ברשותי עציצים עם עשבי תיבול במרפסת שאינה מקורה. העציצים בעלי חור שפחות מ1 ס"מ (עציץ שאינו נקוב) האם יש דרך "להפקיר" את העציצים? במידה ואשים שלט בסמוך לעציצים(בתוך הבית) שהם הפקר. האם דינם יהיה כשדה שהופקר? במידה ולא, האם יד דרך אחרת לשימוש?
תשובה: לך אתה מפקיר אותם בדעתך. אתה יכול וזה הידור ראוי, לשים שלט בתוך הבית. בכל מקרה תציע לאורחיך מידי פעם לקחת לעצמם מעט מעט (כמות לכמה ימים) וכן גם אתה רשאי לקטוף לעצמך כמות מועטה פעם בכמה ימים שנה טובה ומרוממת דוד לוי 098987548
שאלה: לתת לאבא אוכל שאתה יודע שהוא לא יטול ידיים: רציתי לשאול האם מותר לי להגיש לאבי מאכל שברכתו המוציא (כמות שצריכה נטילה) בידיעה שהוא לא יטול ידיים? אבא שלי לפעמים אומר לי להביא לו לדוגמא את הפיצה מהתנור (כשהגשתי לו אמרתי אם אפשר רק ליטול ידיים) אבל הוא לא תמיד מקפיד בנטילה והוא אכל ללא נטילה. האם עברתי איסור?
תשובה: לך ותזכה למצוות אתה חייב להגיש לו אסור לך לומר לאביך ליטול ידים - זה איסור של  כיבוד הורים. אתה אינך מחנך את אביך ואסור לך ללמד אותו הלכות וכד  (אלא אם הוא שואל) ובודאי שאסור לך להעיר על שום דבר שהוא עושה או לא עושה (גם אסור לומר לו שהוא עושה נכון. גמר חתימה טובה לך ולכל משפחתך דוד לוי
שאלה: צום לאחר ניתוח: אני שלושה חודשים אחרי ניתוח שרוול. שאלתי את הרופא לגבי הצום הוא אמר שלא מומלץ לצום בשנה הראשונה של הניתוח בכלל. רציתי לדעת מה אומרת ההלכה בעניין. לינוי
תשובה: מי שקובע בנושאים אלה הוא בראש ובראשונה הרופא. הבעיה היא שהביטוי "לא מומלץ" לא מספיק ברור. כדאי לשאול רופא ירא שמיים, ואם הוא אומר לא לצום - לא לצום.